b'\n_START_ARTICLE_\nSorodstvo\n_START_PARAGRAPH_\nSorodstvo je osnovno na\xc4\x8delo organiziranja posameznikov v socialne skupine, vloge in kategorije. Sprva je bilo mi\xc5\xa1ljeno, da je sorodstvo pogojeno z biolo\xc5\xa1kim potomstvom, a je to miselnost zavrnil sociolog Schneider leta 1984._NEWLINE_Trdil je, da so antropologi na\xc5\xa1li izvor sorodstva v odnosih \xc4\x8dlove\xc5\xa1ke reprodukcije in ponovno biolo\xc5\xa1ko opredelili sorodstvo neglede na lastno evroameri\xc5\xa1ko kulturo, saj ne moremo domnevati in pogojevati, da je povsod po svetu sorodstvo opredeljeno glede na \xc4\x8dlove\xc5\xa1ko reproduktivnost._NEWLINE_V najsplo\xc5\xa1nej\xc5\xa1em smislu se sorodstvo navezuje na nekaj, kar je skupno nekomu ali ne\xc4\x8demu; npr. avtomobil je soroden tovornjaku. V nekaterih kulturah formalno potrdijo sorodstvo s pomo\xc4\x8djo razli\xc4\x8dnih obi\xc4\x8dajev in zaobljub.'